Dette er 16:8-dietten
En av de mest brukte formene for periodisk faste har ingen restriksjoner for hva eller hvor mye du skal spise, kun når.  Men hvis målet er å gå ned i vekt bør du tenke på flere ting, ifølge ekspertene. 16:8-dietten går ut på at man kun inntar mat og kalorigivende væske innenfor et tidsvindu på åtte timer. De resterende 16 timene av døgnet, faster man.  Kine Næss Dagsland, ernæringsrådgiver i Aleris, forteller at dietten er relativt enkel å følge, i tillegg til at den har vist seg å kunne gi flere helsegevinster. – Når du begrenser ditt daglige matinntak til et tidsvindu på åtte timer per dag, vil det kunne redusere det totale energiinntaket ditt, som igjen kan føre til at man går ned i vekt, sier Dagsland. Hvor raskt og hvor mye du kan forvente å gå ned i vekt, vil likevel ha store variasjoner basert på utgangsvekt og hvilke matvarevalg du tar når du først spiser. – I tillegg har 16:8-dietten vist å kunne redusere blodsukker- og insulinnivå hos de som faster, noe som igjen kan redusere risikoen for å utvikle diabetes, fortsetter Dagsland. Likevel har dietten noen aspekter som kan gjøre at den  ikke egner seg for alle. Noen kan nemlig oppleve å føle seg svake, sultne og trøtte ved oppstart. – Men dette er ofte forbigående, understreker hun. Les også: Dette bør du vite om trenddiettene Disse frarådes å følge dietten Dietten har ingen bestemt målgruppe som den er ment for, ifølge Dagsland. Men hun understreker at populariteten har vært økende blant personer som ønsker å oppnå vektnedgang. – Hvis man sammenligner med andre klassiske «slankekurer», er 16:8-dietten mer fleksibel og mindre restriktiv. Det gjør at den er gjennomførbar for de aller fleste uansett livsstil, sier Dagsland. Det er likevel noen som frarådes å ta i bruk dietten. – Den er ikke anbefalt for gravide, mødre som ammer, eller for de som prøver å bli gravide. Dersom man har underliggende helseproblemer, bør man alltid konferere med lege eller ernæringsfysiolog før oppstart. Dette gjelder spesielt hvis man har diabetes eller en historie med tidligere spiseforstyrrelser. Vekttap etter fødsel? Ekspertene advarer Dette bør du spise  Det er ingen fasit på når man bør spise det første måltidet og dermed starte «åttetimers-klokka» . Det kan derfor være lurt å prøve seg litt frem, for å finne ut hva som passer best for en selv og sine rutiner. – Noen foretrekker å spise mellom klokken 12 og 20. Da kan de spise lunsj, middag og kveldsmat, for så å faste gjennom natten og droppe frokosten. Mens andre velger å spise mellom klokken 9 og 17, for å kunne spise frokost, lunsj og middag, forteller Dagsland. Det er heller ingen restriksjoner på hvor mye eller hva slags type mat man kan spise innenfor det valgte tidsvinduet. – Men hvis målet er å gå ned i vekt, er det likevel viktig å fokusere på å spise et balansert kosthold, bestående av næringsrik mat som metter godt. Les også: 10 sunne matvarer som metter Unngå denne faste-feilen Dagsland forteller om en felle som det er fort gjort å gå i. – For noen kan det å kun spise åtte timer per dag resultere i at man spiser mer sammenlignet med tidligere, noe som igjen kan føre til vektoppgang og fordøyelsesplager. – Men hvis målet med å følge 16:8-dietten er å gå ned i vekt, bør man derfor ha et økt fokus på matvarevalg og fysisk aktivitet. Det er dessuten ingen tidsaspekt eller regler for hvor lenge man trenger å følge dietten. Ifølge Dagsland følger noen dietten et par dager i uken, mens andre følger den daglig. – Alt etter hva man foretrekker og synes er gjennomførbart, tilføyer hun. Sunn ukesmeny: Dette bør du spise for å gå ned i vekt Gode råd for 16:8-dietten For å holde motivasjonen oppe gjennom dietten, har Dagsland flere gode råd å komme med: Les mer om dietter her
16:8-dietten innebærer å spise innen et 8-timers vindu, noe som kan redusere energiinntaket. Målvarierende vekttap avhenger av utgangsvekt og matvalg. Dietten har potensial til å bedre blodsukker- og insulinnivåer, men ikke alle egner seg for den. Viktig å velge næringsrik mat og ikke spise mer i perioden man kan spise. Ekspertens råd: Drikk nok vann og oppretthold fysisk aktivitet.